خولی نەتەوەکانی ئەورووپا
خولی نەتەوەکانی ئەورووپا پێشبڕکێیەکی فەرمی تۆپی پێی نێودەوڵەتییە،  تیایدا تیپە نیشتمانییەکانی ئەندامانی یەکێتی ئەوروپا بەشداری دەکەن، یەکێتی ئەوروپاش ڕایگەیاندووە کە ئەم پاڵەوانێتییە تەنها هەڵبژاردەی سەرەکی وڵاتەکان بەشداری دەکات.. یەکەم پاڵەوانێتی لە مانگی ئەیلولی ٢٠١٨ دەستی پێکرد، دوای جامی جیھانیی فیفای ٢٠١٨ کە لە ڕووسیا بەڕێوەچوو، و هەڵبژاردەی پورتوگال لە ٩ی حوزەیرانی ٢٠١٩ یەکەم خولی پاڵەوانێتییەکەی بەدەستهێنا، دوای ئەوەی لە یاری کۆتاییدا لە هەڵبژاردەی هۆڵەندای بردەوە. ئەم پێشبڕکێیە لە هەندێک کاتدا ئەنجام دەدرێت کە پێشتر بۆ یارییە دۆستانە نێودەوڵەتییەکان تەرخانکرابوو و پێی دەگوترا هەفتەی فیفا.

پێشنیار
لە تشرینی یەکەمی ٢٠١٣ سەرۆکی یەکێتی تۆپی پێی نەرویج یەنگڤ هالین دووپاتی کردەوە کە گفتوگۆ کراوە بۆ دروستکردنی سێهەمین خولی نێودەوڵەتیی تیمی نەتەوەیی تەواو بۆ ئەندامانی یوفا، جگە لە جامی جیھانیی فیفا و جامی نەتەوەکانی ئەورووپا.

چەمکی خولی نەتەوەکانی یوفا هەموو 55 تیپە نەتەوەییەکانی کۆمەڵەی ئەندامەکانی یوفا دەبینێت کە بەسەر کۆمەڵێک گروپدا دابەشکراون لەسەر بنەمای پۆلێنکردنێک کە بە بەکارهێنانی ئەنجامەکانی ئەم دواییانە داڕێژراون و لەوێ بەپێی ئەنجامەکانیان لەناو گروپەکەدا برەویان پێ دەدرێت. پاڵەوانیەتی پێشنیارکراو لە بەرواری ساڵنامەی یاری نێودەوڵەتی فیفادا ئەنجامدەدرێت کە پێشتر بۆ یاری دۆستانە نێودەوڵەتییەکان تەرخان کرابوون و کاریگەری لەسەر جامی جیهانی فیفا یان جامی نەتەوەکانی ئەورووپا نابێت.

لە مانگی ئازاری ٢٠١٤، جیانی ئینفاتینۆی سکرتێری گشتی یوفا ڕایگەیاند کە یەکێک لە سوودەکانی پێشنیارەکە ئەوە دەبێت کە یارمەتیدان بە کۆمەڵەی نەتەوەیی کەمتر بە جۆش و پەژارە بۆ ڕێکخستنی یارییەکان بێت.ستیڤن مارتینز سکرتێری گشتی یەکێتیی شاھانەی تۆپی پێی بەلجیکا گوتی کە  نەتەوەکانی پلە نزم لە پێشبڕکێکە سودی دارایی وەردەگرن، چونکە گرێبەستی تەلەفیزیۆنی لەگەڵ یوفا مەرکەزی دەبێت. کۆمەڵەی نەتەوەکانی یوفا بە یەک دەنگ لەلایەن 54 یەکێتی ئەندامی یوفا لە کۆنگرەی جامی ئەورووپای ئاسایی سی و هەشت لە ئاستانا لە ٢٧ی مارسی ٢٠١٤ پەسەند کرا.

هاوکێشە

ڕێکخستنی ڕەسەن
بەپێی هاوکێشەی پەسەندکراو،تیمە نەتەوەییەکانی UEFA کە ژمارەیان ٥٤ تیمە دابەشکران بۆ چوار بەش کە (ناونرا "خولەکان"): ١٢ تیپ لە خولی A و ١٢ تیپ لە خولی B و ١٤ تیپ لە خولی C و ١٦ تیپ لە خولی D لە هەر خولێکدا چوار کۆمەڵە پێکهێنرا (بە سێ یان چوار تیپ) و تیمەکان هەردوو  لە ماڵەوە و دوور یاری یەکتریان دەکرد.

ڕێکخستن لە 2020-21 دەست پێ دەکات
دوای تەواوبوونی وەرزی یەکەم، یوفا بڕیاریدا هاوکێشەی خولی نەتەوەکان کە لە وەرزی 2020-21ەوە دەست پێ دەکات ڕێکبخرێت پێکهاتەی خولی نوێ ١٦ تیپ لە خولەکانی A و B و C و حەوت تیپ لە خولی D پێک هێنا.

گواستنەوە بۆ شێوازی نوێ بە ئەنجامدانی گۆڕانکاری هەمەجۆری یەک جار دوای وەرزی ٢٠١٨-٢٠١٩ ڕوویدا، ئەویش ڕاگرتنی دابەزین لە هەردوو خولی A و خولی B، سەرکەوتنی دوو باشترین تیپ بۆ هەر کۆمەڵەیەک لە هەردوو خولی C و خولی D. (لە جیاتی تەنها یەک تیپ بۆ هەر کۆمەڵەیەک) و سەرکەوتنی ئەو تیپەی، کە پلەی سێیەم بەدەست دێنێتە خولی D.

ئەم گۆڕانە بۆ هاوکێشەکە پرۆسەی ڕاوێژی بە کۆمەڵ بەدوای خۆیدا هێنا، کە تێیدا هەموو کۆمەڵەی نەتەوەیی یوفا نیازی خۆیان بۆ کەمکردنەوەی زیاتری یارییە دۆستانەکان دووپات کردەوە. ژمارەی یارییە پێشبڕکێکەرەکان لە ١٣٨ بۆ ١٦٢ بەرزبووەوە، بەمەش بەهای بازرگانی و سەرنجڕاکێشی بینەری پێشبڕکێکە زیاد کرد. نزیکەی هەموو تیمەکان لە هەمان گروپدا دوایین یارییان ئەنجامداوە و هاوکات بە ئامانجی برەودان بە دادپەروەری. یارییەکانی زیاتر لە خولی A و Bدا ئەنجام درا، لەگەڵ هەردوو خولی ئێستا پێشبڕکێی نێوان ٣٢ پلە بەرزترین کۆمەڵەی نەتەوەیی یوفا پێکدێن، لە جیاتی سیستەمی پێشوو کە خولەکانی A و B پێکەوە تەنیا ٢٤ لە پلە بەرزترین کۆمەڵەی نەتەوەیی یوفای تێدابوو.

سەرچاوەکان

بەستەرە دەرەکییەکان